Grace Ekpiwhre

Grace Ekpiwre (ranar 4, ga watan Janairun 1949), ma'aikaciyar gwamnati ce wacce ta yi ritaya a cikin shekarar 2007. Shugaba Umaru Ƴar'aduwa ne ya naɗa ta a matsayin ministar kimiyya da fasaha ta Najeriya a cikin watan Yulin 2007, sannan ta zama ƙaramar ministar ayyuka, gidaje da raya birane a cikin watan Disamban 2008.https://punchng.com/Article2Print.aspx?theartic=Art200911080425390 

 Rayuwar farko da ilimi. 
An haifi Grace Ekpiwhre a ranar 4, ga watan Janairun 1949, a ƙauyen Ikweghwu a Agharho, cikin ƙaramar hukumar Ughelli ta Arewa a jihar Delta. Ta girma a wani ƙauye mai suna Ovu Inland a Ethiope West, Jihar Delta. Ta halarci Makarantar Apostole ta Our Lady of Apostle, Ijebu-Ode, Jihar Ogun tsakanin shekarar 1962, zuwa 1966, da Kwalejin Gwamnatin Tarayya Warri daga 1967, zuwa 1968. Ta halarci Jami'ar Legas, inda ta kammala karatun BSc Zoology a cikin watan Yunin 1972.https://web.archive.org/web/20100123003429/http://www.fmst.gov.ng/minister_profile.php 

 Sana'a. 
Aikinta na farko shine da ma'aikatan gwamnati na jihar Bendel a matsayin jami'in Kifi na Grade II. Ta ci gaba da matsayi, inda ta riƙe muƙamai da suka haɗa da Darakta Janar na Harkokin Mata da Darakta Janar na Gwamnatin Parastatals. Ta zama Sakatare na dindindin a  cikin shekarar 1999, a wani lokaci mai kula da Gidaje. An naɗa ta shugabar ma’aikatan gwamnati, jihar Delta a cikin shekarar 2002, da kuma shugabar hukumar ma’aikata a cikin shekarar 2007.https://web.archive.org/web/20100410053553/http://www.afdevinfo.com/htmlreports/peo/peo_3080.html  

 Naɗin siyasa. 
An naɗa Grace Ekpiwhre Ministar Kimiyya da Fasaha a cikin watan Yulin 2007.https://web.archive.org/web/20110928064504/http://www.africanews.com/site/Nigeria_YarAdua_names_cabinet/list_messages/10239 Bayan da aka yi wa majalisar ministoci garambawul a cikin watan Disambar 2008, an naɗa ta ministar ayyuka, gidaje da raya birane.https://allafrica.com/stories/200812190005.html 

 Manazarta. 

category:Haifaffun 1949
Category:Rayayyun mutane